כראמל

כראמל היא סדרת ספרי ילדים מאת מאירה ברנע-גולדברג, שאוירה על ידי קרן מאי מטקלף (ספרים 1–6), נדב נחמני, ורמי טל (ספר כראמל ואני ואילך). השם הוא ראשי תיבות של ספרה הראשון של ברנע-גולדברג, "כמה רחוק את מוכנה ללכת".

== רקע ==
הספר הראשון בסדרה ראה אור בשנת 2014.

בשנת 2018 זכה הספר בפרס דבורה עומר בתחום היצירה הספרותית העברית לילדים ולנוער כספר מצטיין לנוער<ref></ref>. מנימוקי השופטים: "דמותו של החתול כראמל האדיש, המעצבן, האנוכי והעצלן אך בו בזמן גם החכם והאוהב היא דמות חד-פעמית בספרות הילדים הישראלית ובעלת איכויות של גיבוריה הגדולים של ספרות הילדים העולמית".<ref></ref>

נכון לאוגוסט 2022, הסדרה מכרה מעל ל-300,000 עותקים<ref></ref>. בדצמבר 2023 יצא הספר השמיני בסדרה מתוך עשרה ספרים מתוכננים.

בינואר 2022 עלתה לכאן חינוכית סדרת הטלוויזיה "כראמל", המבוססת על סדרת הספרים המצליחה.

בחודש מאי 2022 ראה אור קומיקס כראמל – על חייו של כראמל כגור קטן. סדרת קומיקס חדשה שמתארת מציאות מקבילה בה כראמל הוא גור חתולים צעיר. במאי 2023 ראה אור ספר ילדים לפעוטות בשם "כראמל אתה לא יכול לעוף"<ref></ref>.

בחנוכה תשפ"ג יצאה הצגת ילדים בתיאטרון אורנה פורת על הספר הראשון של כראמל, בבימויה של שירילי דשא.

באוגוסט 2022 התקיים בדיזנגוף סנטר פסטיבל "כראמל בסנטר" שכלל סדנאות, מפגשים עם היוצרים ועוד. לאירוע הגיעו כ-50,000 מבקרים והוא זכה להצלחה רבה<ref></ref>.

ב-5 בפברואר 2023 העונה השנייה של כראמל הסדרה עלתה לשידור.

ביוני 2023 רשת ספריות תל אביב יפו פרסמה את נתוני ההשאלות לשנת 2022. הספר כראמל נמצא במקום השני, והספר כראמל 2: הנקמה במקום השלישי<ref></ref>.

בשנת 2023 יצאו לאור תיקים, יומנים, קלמרים ומדבקות של כראמל לשנת הלימודים הבאה על ידי חברת מודן.

ב-18 בפברואר 2024 העונה השלישית של כראמל הסדרה עלתה לשידור.

ב-2024 יצאו פריטי לבוש של כראמל על ידי המותג גולף&קידס.

== דמויות ==
=== דמויות ראשיות ===
* כראמל – החתול של רובי ובהמשך לתקופה מסוימת גם של ויש. בעל יכולת דיבור, יודע כל שפה חוץ מיוונית, יכולת להפוך אבנים לזהב (אבל רק לזמן מוגבל), לקרוא מחשבות, להפוך לרואה ואינו נראה, להעלים אנשים אחרים ולבצע טלקינזיס ועוד (ספרים 1-8).
*רוברט "רובי" ג'רום – מקבל את כראמל מדודו ארתור ג'רום. אומץ על ידי מילה יחד עם אחיו. חבר של ג'יין (ספרים 1-8).
*גבריאל "גול" ג'רום – מקבל את מפעלי המכוניות. אומץ על ידי מילה יחד עם אחיו. טיפש. חבר של ברברה מהספר השני (ספרים 1-8).
* אליוט "אל־אל" ג'רום – מקבל את הטירה. אומץ על ידי מילה יחד עם אחיו. חבר של הלנה (ספרים 1-8).
*הלנה בלום – בתה היפה של גברת בלום, עוזרת לה במעשיה עד שמתחרטת. חברה של אל־אל (ספרים 1-8).
*ג'יין בלום – יתומה. ילדה פטפטנית שברחה מבית היתומים, אחיינית של גברת בלום ובת דודה של הלנה, חברה של רובי (ספרים 1-8), נחטפה בספר 8 על ידי אלואיז והוגו.
*ויש סמית – בנו של אלכסנדר. גאון. יכול לדבר עם לטאות. אוכל רק פסטה עם מלח. דמותו של ויש מבוססת על בנה של הסופרת, אבישי ברנע אשר נמצא על הרצף האוטיסטי, כשהיה קטן<ref></ref>(ספרים 3-8).

=== דמויות משנה ===
*מילה סמית – האם המאמצת של אל־אל, גול, רובי וג'יין. אשתו של ספ (מהספר השני). אחותו התאומה של אלכסנדר ודודתו של ויש (ספרים 1-8).
*ספ גרהם – בעלה של מילה (מהספר השני). נתן לאל-אל, גול ורובי את טבעות הזהב. מצלם במצלמה שלו בתור תחביב (ספרים 1-8).
*אוליבר סמית-גרהם – הבן התינוק של מילה וספ. אוהב את גברת בלום (ספרים 2-8).
* צ'אנג – טבח הטירה. העוזר של מר בראון (ספרים 2-8).
* מר בראון – סוכן הטירה אחרי גברת בלום (ספרים 2-8).
* ברברה – נערה שמעריצה את גול, ונהפכת לחברה שלו (בספר השני). בספר השלישי טסה לאוסטרליה ובספר החמישי חוזרת (ספרים 2-3, 5-8, מוזכרת בספר 4).
*אלכסנדר סמית – האח התאום של מילה. אביו של ויש שאיננו נוכח מספיק בחייו. בספר הרביעי נחטף (ספרים 3-5, 8 מוזכר בספרים 6-7).
*רינגו – לטאה. יכולה להתכתב עם בני אדם. אלופה בלמצוא דברים. הייתה שייכת לארגון פושעים, חבורת הנמנמנים. יש לה חיבה למפתחות (ספרים 5-8).
*פרופסור דה ויל – מדען מטורף. חטף את כראמל כדי שיהיה באוסף החיות האקזוטיות שלו. בעלה של גברת בלום (ספרים 3-5, 7 מוזכר בספרים 6, 8).
*מייקל סטמבל – אחיו התאום של ג'ורג'. תמים ואוהב לעשות קסמים. אומץ על ידי גברת בלום ופרופסור דה ויל. לא חכם במיוחד (ספרים 4-5, מוזכר בספר 6).
*אוגוסט – הכלב של קורנליה/אודיל עד לספר 3, והחל מספר 4 שייך רשמית למשפחה. אוהב את כראמל (ספרים 2-8).
*פאולו – עובד בבית היתומים. מהדר את שפמו (ספרים 4, 7 ).
*קלודין רספיגי – שופטת קשוחה. קבעה את גזר הדין של סיסיליה טולין וגברת בלום (ספרים 3,7).
*רב פקד סמואל לנגהורן טוויין – מפקד תחנת המשטרה. אוהב עוגות ואת הרשמקול שלו (ספרים 2-8).
*אלפרד – ילד יתום שנכנס לטירה של פרופסור דה ויל וכך הופך לעוזרו. מדמה לו כבן (ספרים 3-6).
*נייט – אדם המאוהב בגברת בלום מבית הספר היסודי כשאינו מבין שהיא מתעבת אותו (ספר 6).
*ברליוז – חזיר היבלות הזעיר של משפחת דה ויל. (ספרים 5,7, מוזכר בספר 8).
*פיצקי –הנחש בעל שלושת הראשים של משפחת דה ויל (ספרים 4-6).
*גרייס – החברה הכי הטובה של ויש (ספר 4).
* דיטה – מנהלת חוות נחשים, לעיתים קרובות אף מצילה נחשים ממוות (ספר 5).
*רוברטה – בעלת מסעדת "אוכל של אמא" (ספר 5, מוזכרת בספר 7).

=== נבלים ===
* אמילי דייוויס "סנדקית האופל" – מנהלת בית היתומים החדשה. אחותן החורגת של סיסיליה וסאז'ס טולין (ספרים 6-7).
* סאז'ס טולין – אחותה הקטנה של סיסיליה ואמילי, נוהגת לכתוב על ידיה דברים שהיא נוטה לשכוח (ספר 7).
*אריקה – העוזרת האישית של "סנדקית האופל" (ספר 6).
*סיסיליה טולין – התכונה הבולטת בה היא רוע טהור. מנהלת בית היתומים לשעבר (ספרים 2-7, מוזכרת בספר 8).
*גברת לגרקויסט – המנהלת בבית הספר של גול (ספר 3).
* קורנליה/אודיל – פושעת שחטפה את אוליבר. התחזתה לפסנתרנית סינית בשם קורנליה. מבוקשת ב-50 מדינות ברחבי העולם. נמלטה מהמדינה (ספרים 2-3).
*דונובן – ראש חבורת הנמנמנים (מוזכר בספר 5).
*המחסל – חבר בחבורת הנמנמנים. התחזה לשוטר (ספר 5).
* סבתא אגתה סטמבל – סבתא של סנשיין, ג'ורג' ומייקל. פושעת. אמם של פרופסור דה ויל ואמא סטמבל. (ספרים 4-5)
* אמא סטמבל – אמם של סנשיין, ג'ורג' ומייקל. פושעת. אחותו של פרופסור דה ויל (ספר 4).
*אבא סטמבל – אבא של סנשיין, ג'ורג' ומייקל. פושע (ספר 4).
* סנשיין סטמבל – הארוסה של אלכסנדר בספר הרביעי. פושעת. ויש מתעב אותה (ספרים 4-5).
* ג'ורג' סטמבל – ילד בכיתה של ויש. האח התאום של מייקל. פושע צעיר. אומץ על ידי גברת בלום ופרופסור דה ויל (ספרים 4-5, מוזכר בספר 6).
* אורסולה בין – המנהלת החדשה בבית הספר של ויש ע"ש יו לופטינג (ספר 4).
* גברת אלפונסינה דה וויל-בלום – מנהלת משק הבית לשעבר של הטירה. אשתו של פרופסור דה ויל (ספרים 1-8).
* ויקטוריה בלום – אמה של גברת בלום (ספר 8).
* פרולו בלום – אבא של גברת בלום. נוהג לצטט משפטים לא רלוונטיים שסבתו אמרה (ספר 8).
* אלואיז – אישה שמתחבאת בבית אבות ביחד עם בעלה. אחותו של פרולו. עבדה על ויש ששמה הוא לואיזה. עוזרת לאחיה ולגיסתה בתוכנית המרושעת (ספר 8).
* הוגו – איש שמתחבא בבית אבות ביחד עם אשתו. עבד על ויש ששמו הוא יורגן. בעל שפם מלאכותי. עוזר לפרולו ולויקטוריה בתוכנית המרושעת (ספר 8).

== חפצים ==
{|class="wikitable
|+ • הטבעות – שלוש טבעות זהב פשוטות אותן הוריש ארתור ג'רום האדיר לשלושת אחייניו. עם כל טבעת מגיעה ירושה. כל הטבעות הן טבעות זהב פשוטות וזהות.
!יורש
!ירושה

|-
!אל-אל (אליוט) ג'רום
|טירת ג'רום

|-
!גול (גבריאל) ג'רום
|שני מפעלים לייצור מכוניות פאר

|-
!רובי (רוברט) ג'רום
|כראמל חתול הפלא

|}
{| class="wikitable"
|+
!מי העביר את הטבעת
!למי הועברה הטבעת
!מה קיבלו
|-
|אל-אל (אליוט) ג'רום (ספר 1 עד ספר 1) (ספר 7-8)
|גברת אלפוסינה בלום
|טירת ג'רום
|-
|גול (גבריאל) ג'רום (ספר 1 עד ספר 1) (ספר 7-8)
|הלנה+ גברת אלפוסינה בלום
|שני מפעלים לייצור מכוניות פאר
|-
|רובי (רוברט) ג'רום (ספר 3 עד סוף ספר 4)
|ויש
|כראמל חתול הפלא
|}
{|class="wikitable
|+ דף ההוראות
!
!פרטים
|-
!דף ההוראות
|דף שמסביר את כללי הטבעות ואת סגולותיו הידועות של כראמל.
|-
!מגילת ההוראות
|מגילה שמסבירה על כל כללי הטבעות. מתגלה שאם הטבעת של רובי תינתן לאחר איום
של בן אדם, כראמל עלול למות.
|}
שעון ההפנוט: שעון שוויקטוריה גנבה לארתור ג'רום. יכול להפנט אנשים.

== הספרים בסדרה ==
{|class="wikitable
|-
!colspan="2"|ספר
!שם הספר
!הוצאה לאור
|-
! style="background:blue; color:white; text-align:center;" |
!1
|כראמל
|אוגוסט 2014
|-
! style="background:red; color:white; text-align:center;" |
!2
|כראמל 2: הנקמה
|מרץ 2017
|-
! style="background:green; color:white; text-align:center;" |
!3
|כראמל 3: נער החידות
|מאי 2018
|-
! style="background:darkviolet; color:white; text-align:center;" |
!4
|כראמל 4: האוצר הצהוב
|נובמבר 2019
|-
! style="background:yellow; color:white; text-align:center;" |
!5
|כראמל 5: היהלום האבוד
|דצמבר 2020
|-
! style="background:Turquoise; color:white; text-align:center;" |
!6
|כראמל 6: תעלומה כפולה
|נובמבר 2021
|-
! style="background:gray; color:white; text-align:center;" |
!7
|כראמל 7: סכנה בביצה
|דצמבר 2022
|-
! style="background:black; color:white; text-align:center;" |
!8
|כראמל 8: גברת בלום שולטת
|דצמבר 2023
|-
!
!9
|כראמל 9:
|דצמבר-ינואר 2024-2025
|}

== קומיקס ==
בנוסף, יצאה סדרת קומיקס לקוראים צעירים, המאוירת על ידי נדב נחמני. עלילות הקומיקס מעבירות את עלילות הרפתקאותיו של כראמל שהיה גור צעיר, עם משפחה אחרת ממה שמוצג לנו בספרים (בספרים מוצג כי הוא בן 306, בקומיקס הוא גור צעיר).
{|class="wikitable
|-
! ספר
! שם ספר
! שנת הוצאה
|-
!1
|כראמל: ההתחלה
|מאי 2022
|-
!2
|כראמל: חתול בצרה
|מאי 2023
|-
!3
|כראמל: איך הגעתי למצב הזה?
|יוני 2024
|}
== ביקורת ==
לאחר יציאת הספר הראשון לאור היללה דנה בן שלומי את הספר וכתבה שהוא מעורר "ניחוח של פעם", מלמד את כולם רוח שטות מהי, בד בבד עם "שיעורים חשובים על חברות אמת, אומץ, אמונה בעצמך ואהבת אמת" שירי צוק כתבה לאחר יציאת הספר החמישי בסדרה, שהספרים מפתיעים עם עלילה פתלתלה שגורמת לתחושה של אקשן ולהנאה של ילדים ומבוגרים. רוני אלדד שיבח את ההומור בסדרה ואת יכולתה ליצור חוויית קריאה מהנה וקולחת שמעודדת ילדים לקרוא. לדבריו, המבנה העלילתי הפשוט של עלילת כל אחד מהספרים הופך אותם, לעיתים, לצפויים ומוכרים מידי, אך ההומור, האבסורד והיעדר הדידקטיות הופכים את הסדרה לאהובה על ילדים.

לאחר צאת הספר השני בסדרה כתב דוד רפ בהארץ שבעלילות הספרים יש "מאפיינים אנגלוסקסיים מובהקים", אך החתול כראמל משמש כ"סוכן תרבות ישראלי", בעל לשון בוטה וחצופה וציניות ישראלית במקום אירוניה בריטית. לדעתו הספר מלא בציטוטים, לעיתים מגושמים, של ספרות בריטית כגון זו של רואלד דאל וג'רום ק. ג'רום, אך הדמות של כראמל מחזירה את הקוראים למציאות ישראלית. רפ ביקר את חוסר הדומיננטיות של כראמל בספר השני.

עופרה רודנר כתבה בהארץ, לאחר יציאת הספר השביעי בסדרה לאור, שכל ספרי הסדרה מתרחשים ב"לימבו ריק" ושהם דומים יותר למרצ'נדייז או מוצר תעשייתי מאשר לספרות. רודנר כתבה שבספרים "הכל מודבק מציטוטים שחוקים ונוסחאות משוכפלות בשיטת החפיף הישראלי". היא ביקרה את ה"יבוא" של עלילות בניחוח אנגליה הוויקטוריאנית, שהוא לדעתה קולוניאליסטי, חקייני ונטול אירוניה עצמית. הביקורת עוררה סערה ברשתות החברתיות ומתקפה על המבקרת מצד הסופרת, שעוררה בתורה תגובות מאנשי ספרות שגינו את ההתקפה על רודנר.

בראיון לרגל צאת הספר "כראמל: הנקמה" כתבה טל מרמלשטיין בישראל היום: "כשהיא מושפעת עמוקות מרואלד דאל, על דמויותיו המרושעות הנפלאות, ובאווירה דיקנסית אירופית של סיפורי אגדות, הצליחה ברנע־גולדברג לכתוב ספר שחרף העובדה שאינו נטוע בישראליות, מצליח להעביר תחושה של שובבות מקומית, עכשווית ומשעשעת."<ref></ref>

== עיבודים ==

בשנת 2022 יצאה בכאן חינוכית הסדרה "כראמל" המבוססת על הספר הראשון. ב-5 בפברואר 2023 עלתה העונה השנייה של הסדרה המבוססת על הספר השני. ב-18 בפברואר 2024 עלתה העונה השלישית של הסדרה, המבוססת על הספר השלישי. בשנת 2024 הודיעו באופן רשמי כי עונה רביעית תצא לאקרנים, כנראה בין דצמבר 2024-מרץ 2025<ref></ref>.

בחנוכה תשפ"ג עלתה בתיאטרון אורנה פורת הצגת תיאטרון לילדים בגיל 6–12 המבוססת על הספר. את ההצגה ביימה שירילי דשא, בחנוכה תשפ"ד עלתה הצגת המשך.

== קישורים חיצוניים ==
* 
*[https://www.facebook.com/cramelbook/ דף סדרת ספרי כראמל] ברשת החברתית פייסבוק
*[https://sites.google.com/view/cramel אתר מידע של כראמל], הספרים, הסדרה, הדמויות ועוד
*[https://www.youtube.com/watch?v=F06AB_S9JJw פרק ראשון מתוך הקלטת הספר כראמל] מתוך אתר icast, יוטיוב
*מ [https://www.youtube.com/watch?v=va7Q3hSvA8g חנות הספרים לחלום על דיסני: הסיפור של חתול הקסם כראמל], כאן חדשות, יוטיוב
* 
* נטע חוטר, אם יש לך מה לומר – תכתבי, באתר מאקו, 22 ביוני 2022
* [https://timeout.co.il/פסטיבל-כראמל-דיזנגוף-סנטר/ כראמל סופרסטאר: החתול האהוב בארץ משתלט על דיזנגוף סנטר], Time Out תל אביב, אוגוסט 2022

=== ביקורות ===
* 
* 
* 
* 

== הערות שוליים ==

קטגוריה:ספרים שעובדו לסדרות טלוויזיה
קטגוריה:סדרות ספרים בעברית
קטגוריה:חתולים בתרבות